《送蔡伯昭归潮阳兼游罗浮》
明代·释元觉

先生归去更何之，牢落残年是别时。投老有心求至道，旁人何别怅临岐。

仙洲漫采长生药，石洞应留旧日诗。归去灵山深处隐，閒云来往定何期。

作者简介：元觉（一六二四—一六八一），字离幻。晚居石洞，因以为号。顺德人。俗姓简。从宗公剃度，礼栖壑受圆具。宗公示寂，遂继席主法华林寺。后住循州罗浮石洞。别见清温汝能《粤东诗海》卷九八。